E L Ő T E R J E S Z T É S

**Szombathely Megyei Jogú Város közgyűlése Oktatási és Szociális Bizottsága**

**2017. április 26-i ülésére**

**Javaslat az oktatási kiadások felhasználására**

Szombathely Megyei Jogú Város Közgyűlése a 4/2017.(III.7.) számú önkormányzati rendeletében jóváhagyta az Önkormányzat 2017. évi költségvetését, amelynek 8. számú mellékletében az Oktatási Kiadásokra – az intézmények működtetésén kívül – 211.490 e Ft-ot biztosított. A rendelkezésre álló összegből 45.000 e Ft az intézményi karbantartásokra fordítható keretösszeg, melyről a rendelet 11. § (11) bekezdése alapján a Gazdasági és Városstratégiai Bizottság jogosult rendelkezni.

A korábbi évek gyakorlata alapján kérem a Tisztelt Bizottság felhatalmazását ahhoz, hogy az alábbi konkrét célra biztosított tételek átutalásáról, illetve felhasználásáról az Egészségügyi és Közszolgálati Osztály intézkedhessen:

|  |  |  |
| --- | --- | --- |
| **Megnevezés** | **Előirányzat e Ft** | **Megjegyzés** |
| KLIK által működtetett többcélú intézmények és kollégiumok működési hozzájárulás | 40.000 | 2017. január 1. napjától az iskolák és kollégiumok fenntartásáról és működtetéséről az állam gondoskodik. A Szombathelyi Tankerületi Központtal ennek megfelelően módosításra került a vagyonkezelői szerződés: 2017. évtől önkormányzatunkat fizetési kötelezettség nem terheli. ugyanakkor a 2016. év IV. negyedévéről áthúzódó kötelezettség kifizetendő tételként jelenik meg az idei évben, amely az előző évi adatok alapján 7-8 millió Ft.  A Szombathelyi Szolgáltatási Szakképzési Centrummal fennálló vagyonkezelői szerződés módosításáról is rendelkezett a Közgyűlés, melyre tekintettel 2017. évtől csak a Simon István u. 2-6. épület középső egységében folyó kulturális tevékenységhez járul hozzá Önkormányzatunk, amely a minimálbér emeléssel kalkulálva kb. 9 millió Ft.. Előzőeken túl 2017. évben kerül kifizetésre a 2016. évről áthúzódó III-IV. negyedév után fizetendő hozzájárulás is, kb. 14 millió Ft.  A Kossuth Lajos u. 11. épülete után fizetendő bérleti dj éves összege 13,3 Mó Ft, az utalás havi egyenlő részletekben történik. Az utalásról havonta, illetve negyedévente a Köznevelési, Sport és Ifjúsági Iroda rendelkezik.  A Közgyűlés az 535/2014. (XII.15.) Kgy. számú határozatában vállalta, hogy az indikátormutatók teljesítése érdekében a partneriskolák diákjai Kanizsai Dorottya Gimnáziumba történő szállításának költségére a fenntartás időszakában – a KLIK támogatása sora terhére –évente maximum 1,5 millió Ft-ot biztosít.  A szállítás megszervezésében közreműködik a Szombathelyi Köznevelési GAMESZ, így az 1,5 millió Ft összeget a ***GAMESZ részére*** szükséges átcsoportosítani.  (A 2016. évi maradvány összege 11,9 millió Ft, ennek pénzmaradványként történő jóváhagyása biztosítja, hogy a szükséges fedezet rendelkezésre álljon.) |
| Köznevelési feladatellátásra átadott vagyon ellenőrzése | 800 | Szombathely Megyei Jogú Város Közgyűlése a 475/2015. (XII.10.) Kgy. számú határozatában elfogadta a vagyonkezelésbe, illetve ingyenes használatra átadott önkormányzati vagyon tulajdonosi ellenőrzésének eljárási rendjét, az Oktatási és Szociális Bizottság (a Közgyűlés felhatalmazása alapján) a 367/2016. (XII.14.) OSzB. számú határozatában elfogadta a 2017. évre vonatkozó ellenőrzések ütemtervét. Az ellenőrzések a Szombathelyi Köznevelési GAMESZ közreműködésével valósulnak meg, ezért a tervezett 800 e Ft összeget a ***GAMESZ részére*** szükséges átcsoportosítani. |
| SNI gyermekek szakszolgálati ellátása | 4.000 | A nemzeti köznevelésről szóló 2011. évi CXC. tv. 4. §-a alapján a többi gyermekkel együtt nevelhető sajátos nevelési igényű gyermek óvodai nevelése alapfeladat. A rendelkezésre álló összegből 3 Mó Ft a nem tervezett fejlesztésekre, valamint a városi koordinációs feladatok szerződéssel történő ellátására nyújt fedezetet, 1 Mó Ft pedig a Bizottság 495/2015.(XII.09.) OSzB. számú határozata alapján az Aranyhíd Nevelési Oktatási Integrációs Központ 7 fő tanulójának heti 1 órás gyógytornai fejlesztését biztosítja. A feladatellátás megszervezése a Szombathelyi Köznevelési GAMESZ közreműködésével történik, így az összeget a ***GAMESZ részére*** szükséges átcsoportosítani. |
| Versenyek, rendezvények, támogatások | 3.400 | Az Oktatási és Szociális Bizottság a 2016. október 25-i ülésén a 321/2016. (X.25.) OSzB. számú határozatában arról döntött, hogy a városi ünnepségeken résztvevő köznevelési intézmények közreműködését 100-100 e Ft-tal támogatja. Köznevelési intézmények (a korábbi években) az alábbi városi rendezvényeken működtek közre a műsor megrendezésében:   * Március 15. * Hősök napja (május utolsó vasárnapja) * Városi Pedagógusnap (június első hétvégéje) – **két intézmény biztosítja a műsort** * Június 4. (nemzeti összetartozás napja) * Augusztus 20. * Városi Tanévnyitó (augusztus 31.) * Október 6. * Október 23.   A Bizottság felhatalmazását arra kérjük, hogy az előzőekben jelzett rendezvényeken közreműködő intézmények vonatkozásában a támogatási szerződést – a Bizottság 321/2016. (X.25.) OSzB. számú határozata alapján – elkészítse. |
| Óvodai és iskolai úszásoktatás feladatai | 10.500 | Szombathely Megyei Jogú Város Közgyűlése az 514/2013.(X.31.) kgy. sz. határozatában elhatározta, hogy 2013/2014. nevelési évtől kezdődően, a szombathelyi nagycsoportos óvodások részére az óvodai úszásoktatást, mint egyéb óvodai szolgáltatást alanyi jogon, térítésmentesen biztosítja.  A 263/2015. (VI.18.) Kgy. számú határozatában pedig vállalta, hogy a 2015/2016. tanévtől továbbra is biztosítja a 2. 5. és 9. évfolyamos tanulók térítésmentes úszásoktatását.  Kérjük a Bizottság hozzájárulását, hogy az Egészségügyi és Közszolgálati Osztály a Vasi Víz Zrt-vel az iskolai úszásoktatás tekintetében az uszodai belépésekre vonatkozó szerződést megkösse.  Kérjük a Bizottság hozzájárulását, hogy a Köznevelési, Sport és Ifjúsági Iroda koordinálásával a Szombathelyi Köznevelési GAMESZ az óvodások, általános és középiskolások úszásoktatására vonatkozóan az úszást ellátó szakemberekkel 2500 Ft/óra + járulék díjazással a szerződéseket megkösse, továbbá kérjük, hogy az előzőekben jelzett szerződések fedezete a tényleges igénybevétel figyelembe vételével, valamint az óvodások szállíttatásának 2016. évi költsége (2 millió Ft) a Szombathelyi Köznevelési ***GAMESZ-hez*** kerüljön átcsoportosításra. |
| Nyugdíjba vonuló vezetők pedagógus szolgálati emlékérme, juttatása | 500 | 2017. évben várhatóan három óvodavezető vonul nyugállományba: a Szombathelyi Barátság Óvoda, a Szombathelyi Margaréta Óvoda, valamint a Szombathelyi Szűrcsapó Óvoda vezetője. Részükre megkérjük a Pedagógus szolgálati emlékérmet, mely kitüntetés pénzjutalommal nem jár. Az előző évben a nyugdíjba vonuló vezetők részére bruttó 200 e Ft jutalomösszeg került kifizetésre. A tervezett összeget ***250 e Ft-tal szükséges a TARTALÉK sorból kiegészíteni*** ahhoz, hogy az idén is biztosítható legyen a megelőző évivel azonos összegű jutalom. |
| Országos tanulmányi versenyen eredményesen szereplő diákok és felkészítő tanáraik jutalmazása | 2.000 | Az Oktatási és Szociális Bizottság a 106/2016. (IV.16.) OSzB. számú határozatában jóváhagyta az országos tanulmányi versenyeken eredményesen szereplő diákok és felkészítő tanáraik elismerésének feltétel rendszerét és eljárás rendjét. Kérjük a Bizottság egyetértését ahhoz, hogy Osztályunk az eljárásrend alapján a versenyeken eredményesen szereplő diákok és felkészítő tanáraik elismerését megszervezze. |
| Pedagógus kitüntetések | 5.000 | A kitüntetettek személyét a Bizottság javaslata alapján a Közgyűlés hagyja jóvá, a kitüntetéshez kapcsolódó jutalom összegeket (melynek kifizetéséről a Köznevelési, Sport és Ifjúsági Iroda gondoskodik) a 7/2016. (III.1.) önkormányzati rendelet tartalmazza. Az összeg a kitüntetések (megemelt) jutalomösszegére és járulékára nyújt fedezetet. |
| „Szombathely visszavár” ösztöndíjrendszer | 20.200 | A 14/2013. (IV. 30.) önk. rendelet alapján a nyertes pályázók havi 50 e Ft összegű ösztöndíjban részesülnek, mely havonta kerül utalásra. Az ösztöndíj összegén kívül e sorról kerül kifizetésre a rendeletben előírt pszichológiai alkalmassági vizsgálat díja.  A Bizottság egyetértését kérjük a Bizottság döntésével támogatott hallgatók részére az ösztöndíj összegek utalásához, illetve az új pályázati kiírást követően az alkalmassági vizsgálat szerződésének megkötéséhez. |
|  |  |  |
| Arany János ösztöndíj | 200 | A Közgyűlés döntése alapján jelenleg 3 fő részesül ösztöndíjban, melynek havi összege 10 e Ft/fő/hó, mely évente 10 hónapra kerül kifizetésre. A2017. szeptemberétől újabb 2 tanuló jelentkezését támogatta a Közgyűlés, amennyiben felvételt nyernek, 2017. évben részükre 50-50 e Ft kifizetésére kerül sor. Előzőek figyelembe vételével a 2017. évben biztosítandó ösztöndíj összege 400 e Ft, ezért **a 200 e Ft összegű különbözetet a „TARTALÉK ” orból átcsoportosítani szükséges.** |
| Városi Pedagógus nap, Tanévnyitó ünnepség | 1.500 | A rendezvényeket a Köznevelési, Sport és Ifjúsági Iroda szervezi, az összeg az oklevelek, virágok, műsor, narrátor, fogadások költségeit fedezi. |
| Nagy Lajos Gimnázium fűtése, hőszolgáltatási ktg. | 6.200 | A közgyűlés 260/2006. (IX.17.) Kgy. számú határozata alapján a Nagy Lajos Gimnázium fűtési rendszere harmadik fél általi finanszírozásban került felújításra. A szerződés szerint fizetendő díj a közgazdasági és Adó Osztály részéről havonta kerül utalásra. |
| Savaria Szakképzés-fejlesztési és Felnőttképző Központ Kft. működési kiadások | 21.000 | A költségvetési rendeletben foglalt támogatási összegre vonatkozóan támogatási szerződést szükséges kötni. az előző évek gyakorlata alapján a támogatás 3 egyenlő részletben kerülne átutalásra a Kft. részére. |
| Egységes ügyiratkezelő szoftver az önkormányzat által működtetett intézményekben | 2.300 | A Polgármesteri Hivatal és az iktatást elektronikus formában biztosító intézmények egységesen az IRMA ügyiratkezelő rendszert használják. A szerződés intézményekre vonatkozó éves díja 2.300 e Ft. |
| Óvodai adminisztrációs szoftver | 800 | A Magiszter.net Iskolaadminisztrációs Rendszer óvodai neveléssel összefüggő nyilvántartó modulját 2008-tól alkalmazzák óvodáink. Az akkreditált adminisztrációs rendszer használatra vonatkozóan a jogszabályi kötelezettség már nem áll fenn, ugyanakkor felmérésünk szerint 9 óvoda továbbra is szeretné ezt a programot használni.  A programot biztosító cég a hozzáférést változatlan áron (20,- Ft/óvodás/hó + Áfa Ft) biztosítaná, az előterjesztéshez csatolt szerződés tervezet a korábbi évekkel azonos, változatlan feltételeket tartalmaz. A 2017. április 1. napjától 2018. március 31. napjáig terjedő időszakra vonatkozóan fizetendő éves összeg (1.195 fő létszám figyelembe vételével) bruttó 364.236,- Ft. Kérem a Tisztelt Bizottságot, hogy az előterjesztés mellékletét képező szerződés tervezet jóváhagyni szíveskedjék. |
| Kalandváros és Műjégpálya óvodai és iskola csoportok által történő szervezett látogatásának támogatása | 14.550 | A tavaszi és őszi időszakban az óvodások, valamint az általános iskolák alsó tagozatos osztályai a Köznevelési, Sport és Ifjúsági Iroda szervezésében ingyen látogathatják a Kalandvárost. A téli időszakban pedig valamennyi köznevelési intézmény a délelőtti időszakban (egyeztetett időpontban) ugyancsak ingyenesen használhatja a jégpályát. A lebonyolításban közreműködik a Szombathelyi Köznevelési GAMESZ, így a Jégpálya használatát biztosító 6 millió Ft összeget a ***GAMESZ részére*** szükséges átcsoportosítani.  A Kalandváros igénybevételét a Köznevelési, Sport és Ifjúsági Iroda egyezteti az intézményekkel, a számlák GAMESZ-on keresztül történő kifizetése a tényleges látogatottság alapján történik. A Szombathelyi Köznevelési ***GAMESZ részére*** előlegként 2,5 millió Ft-ot javasolt biztosítani, a különbözet átcsoportosítására pedig az elszámolást követően kerül sor. |
| Nyugat-magyarországi Egyetem közösségi szolgálat támogatása | 7.000 | Együttműködési megállapodás alapján az Önkormányzat a Regionális Pedagógiai Szolgáltató és Kutató Központ keretében működő Vasi Diákközösségi Szolgálat működtetésére évi 7 millió Ft összegű támogatást biztosít. A támogatás 4 egyenlő részben, negyedévente kerül utalásra. |
| Pedagógus továbbképzés | 4.290 | A Közgyűlés a 298/2014. (VI.19.) Kgy. számú határozatában hagyta jóvá az óvodák 5 éves továbbképzési programját, melynek 2017. évi megvalósítására 4.290 E Ft-ot biztosított. A kifizetés a Szombathelyi Köznevelési GAMESZ-en keresztül történik, így az összeget a ***GAMESZ részére*** szükséges átcsoportosítani. |

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

Szombathely, 2017. április „ ”.

**/: Koczka Tibor:/**

I.

HATÁROZATI JAVASLAT

**…/2017. (IV. 26.) OSZB. számú határozat**

Az Oktatási és Szociális Bizottság, Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 1. pontjában foglaltak alapján az Oktatási ágazat kiadásai „Oktatási, szociális és ifjúsági kiadások - TARTALÉK” címén rendelkezésre álló összegből 250 e Ft összeget átcsoportosít a „Nyugdíjba vonuló vezetők pedagógus szolgálati emlékérme, juttatása” tételsorára, a jutalom összegének fedezetére.

**Felelősök:** Rettegi Attila, az Oktatási és Szociális Bizottság elnöke

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője,

Stéger Gábor a Közgazdasági és Adó osztály Vezetője/

**Határidő:** azonnal, illetve folyamatos

II.

HATÁROZATI JAVASLAT

**…/2017. (IV. 26.) OSZB. számú határozat**

Az Oktatási és Szociális Bizottság, Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 1. pontjában foglaltak alapján az Oktatási ágazat kiadásai „Oktatási, szociális és ifjúsági kiadások - TARTALÉK” címén rendelkezésre álló összegből 200 e Ft összeget átcsoportosít az „Arany János ösztöndíj” tételsorára, a 2017. évben kifizetendő ösztöndíjak fedezetére.

**Felelősök:** Rettegi Attila, az Oktatási és Szociális Bizottság elnöke

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője,

Stéger Gábor a Közgazdasági és Adó osztály Vezetője/

**Határidő:** azonnal, illetve folyamatos

III.

HATÁROZATI JAVASLAT

**…/2017. (IV. 26.) OSZB. számú határozat**

Az Oktatási és Szociális Bizottság, Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 1. pontjában foglaltak alapján felhatalmazza az Egészségügyi és Közszolgálati Osztályt, hogy az Önkormányzat 2016. évi költségvetéséről szóló 5/2016.(III.1.) számú önkormányzati rendelet 8. számú mellékletében szereplő Oktatási Kiadások alábbi tételeinek átutalásáról, illetve felhasználásáról intézkedjen:

|  |  |
| --- | --- |
| **Megnevezés** | **Előirányzat e Ft** |
| KLIK által működtetett többcélú intézmények és kollégiumok működési hozzájárulás | 40.000 |
| Köznevelési feladatellátásra átadott vagyon ellenőrzése | 800 |
| SNI gyermekek szakszolgálati ellátása | 4.000 |
| Versenyek, rendezvények támogatások – az előterjesztésben jelzett rendezvények tekintetében | 900 |
| Óvodai és iskolai úszásoktatás feladatai | 10.500 |
| Nyugdíjba vonuló vezetők pedagógus szolgálati emlékérme, juttatása | 750 |
| Országos tanulmányi versenyen eredményesen szereplő diákok és felkészítő tanáraik jutalmazása | 2.000 |
| Pedagógus kitüntetések | 5.000 |
| „Szombathely visszavár” ösztöndíjrendszer | 20.200 |
| Arany János ösztöndíj | 400 |
| Városi Pedagógus nap, Tanévnyitó ünnepség | 1.500 |
| Nagy Lajos Gimnázium fűtése, hőszolgáltatási ktg. | 6.200 |
| Savaria Szakképzés-fejlesztési és Felnőttképző Központ Kft. működési kiadások | 21.000 |
| Egységes ügyiratkezelő szoftver az önkormányzat által működtetett intézményekben | 2.300 |
| Óvodai adminisztrációs szoftver | 370 |
| Kalandváros és Műjégpálya óvodai és iskola csoportok által történő szervezett látogatásának támogatása | 14.550 |
| Nyugat-magyarországi Egyetem közösségi szolgálat támogatása | 7.000 |
| Pedagógus továbbképzés | 4.290 |

**Felelősök:** Rettegi Attila, az Oktatási és Szociális Bizottság elnöke

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője,

Stéger Gábor a Közgazdasági és Adó osztály Vezetője/

**Határidő:** azonnal, illetve folyamatos

**IV.**

**……/2017. (IV.26.) OSZB. számú határozat**

1. Az Oktatási és Szociális Bizottság egyetért azzal, hogy a Magiszter.net iskolaadminisztrációs szoftver Óvodai modulja (alapszolgáltatás) az alábbi óvodák részére egy évre, 2017. április 1. napjától 2018. március 31. napjáig terjedő időszakra vonatkozóan, 20,- Ft/óvodás/hó + Áfa díj ellenében megvásárlásra kerüljön:

|  |  |
| --- | --- |
| Intézmény | Székhely |
| Szombathelyi Aréna Óvoda | 9700 Szombathely, Aréna u. 8/b |
| Szombathelyi Barátság Óvoda | 9700 Szombathely, Barátság u. 24. |
| Szombathelyi Játéksziget Óvoda | 9700 Szombathely, Győzelem u. 1/a |
| Szombathelyi Kőrösi Csoma Sándor Utcai Óvoda | 9700 Szombathely, Kőrösi Cs. S. u. 7. |
| Szombathelyi Gazdag Erzsi Óvoda | 9700 Szombathely, Krúdy Gy. u. 2. |
| Szombathelyi Maros Óvoda | 9700 Szombathely, Maros u. 17. |
| Szombathelyi Margaréta Óvoda | 9700 Szombathely, Margaréta u. 1. |
| Szombathelyi Napsugár Óvoda | 9700 Szombathely, Pázmány P. krt. 26/a |
| Szombathelyi Benczur Gyula Utcai Óvoda | 9700 Szombathely, Benczur Gy. u. 2. |

1. A Bizottság Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 1. pontjában foglaltak alapján a program éves díjának fedezetéül az Oktatási kiadások „Óvodaadminisztrációs szoftver” sorát jelöli meg.
2. A Bizottság a szerződés tervezetet az előterjesztés 1. számú melléklete szerinti tartalommal jóváhagyja, egyúttal kéri az Egészségügyi és Közszolgálati Osztály vezetőjét, hogy a 4/2014. (XI.17.) polgármesteri utasításban adott felhatalmazás alapján a szerződést aláírja.

**Felelős:** Rettegi Attila, az Oktatási és Szociális Bizottság elnöke

/Dr. Bencsics Enikő, az Egészségügyi és Közszolgálati Osztály vezetője/

**Határidő:** 2017. május 10.